30. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 253 της 28 Ιουν./18 Ιουλ. 1983 (ΦΕΚ Α΄ 95) Προσόντα και αρμοδιότητες Διευθυντών της Κρατικής Ορχήστρας Αθηνών και της Κρατικής Ορχήστρας Θεσσαλονίκης. Έχοντας υπόψη: 1.Τις διατάξεις του άρθρ. 9 του Νομ. 1348/1983 «για τη διάλυση του Ν.Π.Δ.Δ. με την επωνυμία Άρμα Θέσπιδος και άλλες διατάξεις» (ΦΕΚ 47/Α/ 14.4.83), και 2.Τη γνωμοδότηση του Συμβουλίου Επικρατείας αριθ. 335/1983 μετά από πρόταση των Υπουργών Προεδρίας Κυβερνήσεως και Πολιτισμού και Επιστημών, αποφασίζουμε: Προσόντα Άρθρ.1.-Στις θέσεις των Διευθυντών με τριετή θητεία των Κρατικών Ορχηστρών Αθηνών και Θεσσαλονίκης, διορίζονται Έλληνες Αρχιμουσικοί ή Μουσικοσυνθέτες ή Μουσικολόγοι, ή Μουσικοί εκτελεστές ευρείας μόρφωσης και αναγνωρισμένου κύρους, εφ’ όσον έχουν τα παραπάνω ειδικότερα προσόντα: Ι.Για την περίπτωση του αρχιμουσικού: α)Δίπλωμα Διεύθυνσης Ορχήστρας ή πτυχίο αντίστιξης και φυγής αναγνωρισμένου Ωδείου της ημεδαπής ή αντίστοιχο δίπλωμα ανωτάτης μουσικής σχολής της αλλοδαπής. β)Πενταετή τουλάχιστον πείρα στη Διεύθυνση αναγνωρισμένων Ορχηστρών της ημεδαπής ή της αλλοδαπής. 2.Για την περίπτωση του μουσικοσυνθέτη: α)Δίπλωμα σύνθεσης ή πτυχίο αντίστιξης και φυγής αναγνωρισμένου Ωδείου της ημεδαπής ή ανώτατης μουσικής σχολής της αλλοδαπής. β)Συνθετική εργασία συμφωνικών η μελοδραματικών έργων που έχουν εκτελεστεί από αναγνωρισμένου κύρους Οργανισμούς συμφωνικής ή μελοδραματικής μουσικής στην ημεδαπή ή την αλλοδαπή. 3.Για την περίπτωση του μουσικολόγου: α)Δίπλωμα μουσικολογίας αναγνωρισμένης σχολής της ημεδαπής ή ανωτάτης μουσικής σχολής της αλλοδαπής. β)Αξιόλογη μουσικολογική συγγραφική εργασία, χωρίς να θεωρείται αρκετή η μουσικοκριτική εργασία. γ)Δεκαετή σταδιοδρομία. 4.Για την περίπτωση του μουσικού εκτελεστή: α)Δίπλωμα οργάνου αναγνωρισμένου Ωδείου της ημεδαπής ή ανωτάτης μουσικής σχολής της αλλοδαπής. β)Ευδόκιμη δεκαετή τουλάχιστον σταδιοδρομία ως εκτελεστή από την πενταετή τουλάχιστον ως σολίστ σε συμφωνικές συναυλίες και ατομικές μουσικές εκδηλώσεις (ρεσιτάλ). Αρμοδιότητες Άρθρ.2.-Οι με θητεία Διευθυντές των Κρατικών Ορχηστρών Αθηνών και Θεσσαλονίκης έχουν τις παρακάτω αρμοδιότητες: 1.α)Προϊστανται όλων των υπηρεσιών και του προσωπικού της Κρατικής Ορχήστρας. β)Έχουν την ευθύνη για την εύρυθμη λειτουργία των υπηρεσιών της Ορχήστρας και εκδίδουν τις αναγκαίες για το σκοπό αυτόν εγκύκλιες οδηγίες. γ)Αποφασίζουν για τις τοποθετήσεις και αρμοδιότητες του Διοικητικού Προσωπικού και τη διάταξη των μουσικών κατά αναλόγια μέσα στα πλαίσια της κάθε κατηγορίας μουσικών. δ)Συγκαλούν την Καλλιτεχνική Επιτροπή και ορίζουν τα θέματα συζήτησης. ε)Αποφασίζουν και ανακοινώνουν τον ετήσιο καλλιτεχνικό προγραμματισμό της Ορχήστρας. ς)Προσλαμβάνουν το καλλιτεχνικό και υπηρετικό προσωπικό που συμπράττει με την Ορχήστρα για την πραγματοποίηση συγκεκριμένων δραστηριοτήτων (άρθρ. 4, 5 και 10 παρ. 2 του Ν.Δ. 2010/42). ζ)Αποφασίζουν για το χρόνο εκτέλεσης των συναυλιών και λοιπών εκδηλώσεων και τις τυχόν αλλαγές του προγράμματος. η)Ορίζουν τις ώρες έναρξης των συναυλιών. θ)Αποφασίζουν για τις εκτός έδρας συναυλίες της Ορχήστρας και για το προσωπικό που θα συμμετάσχει σ’ αυτές, για τη συμμετοχή σε φεστιβάλ και άλλες καλλιτεχνικές εκδηλώσεις στο εσωτερικό και εξωτερικό. ι)Επιβλέπουν την προετοιμασία των συναυλιών, καθορίζουν το ωράριο δοκιμών και παρακολουθούν τις δοκιμές και γενικές δοκιμές. ια)Χορηγούν τις κανονικές και αναρρωτικές άδειες. ιβ)Χορηγούν τις άδειες των μουσικών για καλλιτεχνικούς σκοπούς (άρθρ. 9 του Ν.Δ. 4013/1959). ιγ)Εγκρίνουν και υπογράφουν τη χορήγηση των προσκλήσεων ελευθέρας εισόδου στις συναυλίες και λοιπές εκδηλώσεις της Ορχήστρας. ιδ)Υπογράφουν από κοινού με τον Προϊστάμενο Οικονομικών Υπηρεσιών και τον Ταμία τα γραμμάτια εισπράξεως για τα πάσης φύσεως έσοδα του Ειδικού Ταμείου Οργανώσεως Συναυλιών (άρθρ. 2 του Δ/τος από 17/26.11.1943 όπως τροποποιήθηκε με το άρθρ. 2 του Β.Δ. από 23.1.54 - Φ.14Λ). ιε)Υπογράφουν από κοινού με τον Προϊστάμενο Οικονομικών Υπηρεσιών τα χρηματικά εντάλματα πληρωμής (άρθρ. 4 παρ. 1 του Δ/τος από 17/ 26.11.1943, όπως τροποποιήθηκε με το άρθρ. 4 του Β.Δ. από 23.1.1954). (Αντί για τη σελ. 996,05(α) Σελ. 996,05(β) Τεύχος ΙΑ-5-1 Σελ. 81 Κρατική Ορχήστρα Αθηνών-Ορχήστρα των Χρωμάτων-ΚΟΕΜ 31.Ν.γ.30 ις)Εισηγούνται στο Ειδικό Ταμείο Οργανώσεως Συναυλιών την ενέργεια πληρωμών προ της εκδόσεως του χρηματικού εντάλματος (άρθρ. 4 παρ. 2 του Δ/τος από 17/26.11.1943 όπως τροποποιήθηκε με το άρθρ. 4 του Β.Δ. από 23.1.1954). ιζ)Υπογράφουν εντολές ή επιταγές προς ανάληψη από τον Ειδικό λογαριασμό του Ειδικού Ταμείου Οργανώσεως Συναυλιών στην Τράπεζα της Ελλάδας χρηματικών ποσών, για τη διενέργεια πληρωμών (άρθρ. 4 παρ. 4 του Δ/τος από 17/26.11.1943 όπως τροποποιήθηκε με το άρθρ. 4 του Β.Δ. από 23.1.1954). ιη)Καθορίζουν τον προγραμματισμό μέσα στα πλαίσια του οποίου η Καλλιτεχνική Επιτροπή γνωμοδοτεί αιτιολογημένα για τα επί μέρους έργα και τους καλλιτέχνες που συμπράττουν με την Ορχήστρα σε αυτά. 2.Ο Διευθυντής, όπου απαιτείται γνωμοδότηση της Καλλιτεχνικής Επιτροπής και μετέχει αυτής, αποφασίζει, εφόσον με τη γνώμη του συμφωνεί τουλάχιστον ένα μέλος. Εάν ο Διευθυντής είναι μόνος μειοψηφών, το θέμα παραπέμπεται στον Υπουργό Πολιτισμού και Επιστημών, ο οποίος αποφασίζει. Σε περίπτωση που δεν μετέχει στην Καλλιτεχνική Επιτροπή, ο Διευθυντής αποφασίζει ο ίδιος, αν η απορριπτική γνώμη της Επιτροπής δεν είναι ομόφωνη. Όταν όμως η απορριπτική αυτή γνώμη είναι ομόφωνη, ο Διευθυντής παραπέμπει το θέμα στον Υπουργό για ν’ αποφασίσει.